text: Mindretal foreslår dansk-tysk topmøde i grænselandet
  02 november 2014 kl. 10.25
  Hinrich Jürgensen, formand for det tyske mindretal, Bund Deutscher Nordschleswig, foreslår, at den danske statsminister og den tyske forbundskansler mødes til et dansk-tysk topmøde i grænselandet.
  150 årsdagen i år for slaget ved Dybbøl og de kommende års jubilæer i 2015 - 60 året for København-Bonn-erklæringerne og i 2020 100 året for folkeafstemningen om den dansk-tyske grænse i Sønderjyllands og dermed 100 år med de nuværende mindretalsområder er en god anledning til, at de to landes øverste ledere mødes og ser på det dansk-tyske forhold på et bredere grundlag.
  - Med blik på 2020 ville det være oplagt at afholde et dansk-tysk topmøde, hvor regeringslederne og ministre kunne tage fat på de mange udfordringer der stadig eksisterer i det dansk-tyske grænseland, sagde Hinrich Jürgensen, da det tyske mindretal lørdag mødtes til Deutshcer Tag på den tyske efterskole i Tinglev, hvor 600 deltog.
  I TV SYD søndag aften uddyber Hinrich Jürgensen baggrunden for forslaget om et dansk-tysk topmøde i grænselandet.
  